**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea bugetului și a transferului patrimoniului necesar începerii activității Serviciului public Ecologie, Peisagistică și Salubrizare urbană**

**Consiliul local al municipiului Târgu Mureş, întrunit în şedinţă ordinară de lucru,**

***Având în vedere:***

- Referatul de aprobare nr.1.971 din 04.10.2021, inițiat de primarul Municipiului Târgu MureșSoós Zoltán, privind aprobarea bugetului și a transferului patrimoniului necesar începerii activității bugetului Serviciului public Ecologie, Peisagistică și Salubrizare urbană;

- Avizele favorabile ale compartimentelor de specialitate;

- Raportul de specialitate nr. …....al Direcţiei juridice contencios administrativ şi administraţie publică locală

**În conformitate cu prevederile:**

* art. 19 alin. (1) lit. „b” și alin. (2), art. 39, art. 40 și art. 49 din Legea nr. 273 din 29.06.2006 privind finanţele publice locale, cu modificările şi completările ulterioare;
* Legii nr. 52/2003 privind transparența decizională în administrația publică, republicată,
* art. 129 alin. 2 lit. b, alin. 4 lit.a, art. 139 alin. 3 lit.a, art. 196 alin. 1 lit. a, şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**H o t ă r ă ş t e** :

**Art. 1** Se aprobă bugetul Serviciului public Ecologie, Peisagistică și Salubrizare urbană pe anul 2021, și transferul patrimoniului necesar începerii activității.

**Art.2.** Se aprobă bugetul aferent Serviciului public Ecologie, Peisagistică și Salubrizare urbană, pe anul 2021, în sumă de 2.280.000 lei conform Anexei nr.1, respectiv pe secțiunea de funcționare în sumă de 2.197.000 lei conform Anexei nr.1A și secțiunea de dezvoltare în sumă de 83.000 lei, conform Anexei nr. 1B anexe care fac parte integrantă din prezenta hotărâre.

**Art.3.** Se aprobă proiectul de buget aferentServiciului public Ecologie, Peisagistică și Salubrizare urbană, pe anul 2022, în sumă de 39.062.000 lei, conform Anexei nr.2, respectiv pe secțiunea de funcționare în sumă de 39.032.000 lei, conform Anexei nr.2A și secțiunea de dezvoltare în sumă de 30.000 lei, conform Anexei nr.2B, anexe care fac parte integrantă din prezenta hotărâre.

**Art.4.** Patrimoniul necesar începerii activității și care se predaServiciului public Ecologie, Peisagistică și Salubrizare urbană este precizat în Anexa nr. 3, care face parte integrantă din prezenta hotărâre. Predarea patrimoniului se va face pe bază de proces verbal de predare -primire.

**Art. 5.**  Serviciul public Ecologie, Peisagistică și Salubrizare urbană va prelua contractele și protocoalele, încheiate de către UAT Municipiul Târgu Mureș, derulate prin Administrația Serelor și Parcurilor Verzi și Administrația Domeniului Public (aferente structurilor care se transferă la noul serviciu), precizate în Anexa nr.4 care face parte integrantă din prezenta hotărâre.Predarea se va face pe bază de proces verbal de predare primire..

**Art. 6.** Serviciul public Ecologie, Peisagistică și Salubrizare urbană își va începe activitatea începând cu data de 01.11.2021 astfel:

* personalul angajat la Serviciul public Administrația Serelor, Parcurilor și Zonelor Verzi va fi preluat la data de 01.11.2021
* personalul angajat la Serviciul Public Administrația Domeniului Public, respectiv Serviciul salubritate și deszăpezire, Compartimentul de mediu, dezinsecție, dezinfecție și deratizare și Formația de gestionare a câinilor fără stăpân și ecarisaj va fi preluat de la data de 01.01.2022 conform prevederilor HCL nr. 118/2021 cu modificările și completările ulterioare

**Art. 7.** Cu ducerea la îndeplinire se încredințează executivul Municipiului Târgu Mureș prin Direcția economică și Direcția proiecte cu finanțare internațională, resurse umane, relații cu publicul și logistică, Administrația Serelor, Parcurilor și Zonelor Verzi, Administrația Domeniului Public, Direcția juridică, respectivServiciul public Ecologie, Peisagistică și Salubrizare urbană, .

**Art.8** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.9.** Prezenta hotărâre se comunică:

* Primarului municipiului Târgu Mureş
* Direcției economice
* Direcției juridice
* Administrației Serelor și Parcurilor Verzi
* Administrației Domeniului Public
* Serviciul public Ecologie, Peisagistică și Salubrizare urbană
* Direcției proiecte cu finanțare internațională, resurse umane, relații cu publicul și logistică

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**